Rikunarita-ORG/Wikinium huggingface dataset:
# Malayalam

| Malayalam മലയാളം *Malayāḷam*  |
| --- |
| Uitspraak: | [maləjaːɭəm] |
| Gepraat in: |  Indië  Singapoer  |
| Gebied: | Suid-Asië |
| Totale sprekers: | 34 miljoen |
| Taalfamilie: | Drawidies  Suid-Drawidies   Tamil–Kannada    Tamil–Kodagu     Tamil–Malayalam      **Malayalam**  |
| Skrifstelsel: | Malayalam-skrif  |
| Amptelike status |
| Amptelike taal in: |  Indië
* Kerala
* Lakshadweep
* Pondicherry
 |
| Gereguleer deur: | *geen* |
| Taalkodes |
| ISO 639-1: | `ml` |
| ISO 639-2: | `mal` |
| ISO 639-3: | `mal`  |
|  |
|

Die woord "Malayāḷam" in Malayalam-skrif
'n Malayalam-moedertaalspreker
**Malayalam** (മലയാളം, *Malayāḷam*, [maləjaːɭəm]) is 'n Drawidiese taal wat deur sowat 34 miljoen mense in Suidwes-Indië en Singapoer gepraat word. Malayalam is een van die amptelike tale van Indië naas Engels en Hindi en van die Indiese deelstate en gebiede Kerala, Lakshadweep en Pondicherry. Malayalam is nou verwant aan Tamil en word in die Malayalam-skrif geskryf, 'n Brahmi-skrif uit die Indiese skriffamilie.

## Sien ook

* Malayalamse Wikipedia

## Verwysings

## Eksterne skakels

* Wikimedia Commons het meer media in die kategorie Malayalam.
* (en)  "Malayalam language". Encyclopædia Britannica. Besoek op 28 Augustus 2025.
# Southern Gothic

Dikwels word die Suide voorgestel as 'n idilliese, betowerde wêreld
Maar orals gooi die verlede 'n skadu oor die hede.
Anne Rice, een van die bekendste verteenwoordigers van die genre, verbind New Orleans, as die argetipiese stad van Southern Gothic, met die vampiermite. Sy beskryf haar vampiere as elegante, tragiese, gevoelige karakters. Kritici sien hulle daarnaas as allegoriese simbole van isolasie, as wesens wat ontvreem is van die wêreld rondom hulle; wat tussen ons beweeg, maar gedoem is om buitestaanders bly, tot 'n punt waar die skryweres - en moontlik die leser - meer met hulle identifiseer as met hul slagoffers
**Southern Gothic**, ook **Suidstate-Gotiek** genoem, is 'n genre binne die Amerikaanse literatuur wat vanaf die vroeë 19de eeu as 'n selfstandige stroming binne die Gotiese literatuur van Engelssprekende lande begin ontwikkel het. Die handeling van Southern Gothic-romans speel in die Amerikaanse Suide as geografiese en kulturele ruimte af en is diep gewortel in hierdie streek se spanninge en dwalinge; dikwels word kwessies soos geweld, misbruik of armoede getematiseer. Kenmerkend vir die genre is enersyds elemente wat ontleen is aan Engelse Gotiese literatuur soos uitbeeldings van die irrasionele en die afgrondelike in die mens en sy vervreemding van die wêreld, oorweldig deur angs; sy geheime verlange en sy impulse kry dikwels gestalte in groteske karakters.

Andersyds bevraagteken Southern Gothic-literatuur die romantiese beeld van 'n bukolies-idilliese Suide, sy agrariese leefstyl en sy aristokraties-elegante plantasiesamelewing deur lig te gooi op sy skadukant: die ontkenning en onderdrukking van historiese realiteite soos slawerny, rassisme en geweldpleging binne 'n patriargale konteks. Die Suide se morele waardes word in 'n kritiese lig gesien, met 'n sin vir donker humor.

## Eksterne skakels

Dagblad- en tydskrifartikels

---

* *The Guardian, 4 Julie 2015: Why southern gothic rules the world*
* *Smithsonian Magazine, 11 Mei 2017: Why People Love Southern Gothic*

Agtergrondinligting

---

* *McAllen Public Library: Southern Gothic LibGuide* Geargiveer 27 Junie 2020 op Wayback Machine

Literêre toerisme

---

* *Lonelyplanet.com: Mississippi - Southern Gothic Literary Tour*
# Oriya

| Oriya, Odia ଓଡ଼ିଆ *oḍiā*  |
| --- |
| Uitspraak: | [oɽi'a] |
| Gepraat in: |  Indië  |
| Gebied: | Suid-Asië |
| Totale sprekers: | 32 miljoen  |
| Rang: | 26 |
| Taalfamilie: | Indo-Europees  Indo-Irannees   Indo-Aries    Oos-Indo-Aries     Oriya      **Oriya, Odia**  |
| Skrifstelsel: | Oriya-alfabet  |
| Amptelike status |
| Amptelike taal in: |  Indië
* Jharkhand
* Odisha
 |
| Gereguleer deur: | *geen* |
| Taalkodes |
| ISO 639-1: | `or` |
| ISO 639-2: | `ori` |
| ISO 639-3: | `ori`  |
|  |
|

Die woord "oḍiā" in die Oriya-alfabet
**Oriya** of **Odia** (ଓଡ଼ିଆ, *oḍiā*, [oɽi'a], ) is 'n Indo-Ariese taal wat deur sowat 32 miljoen mense in Oos-Indië gepraat word. Oriya is een van die amptelike tale van Indië naas Engels en Hindi en van die Indiese deelstate Odisha en Jharkhand. Oriya word in die Oriya-alfabet geskryf, 'n Brahmi-skrif uit die Indiese skriffamilie.

## Verwysings

## Eksterne skakels

* Wikimedia Commons het meer media in die kategorie Oriya.
* (en)  "Oriya language". Encyclopædia Britannica. Besoek op 25 Augustus 2018.
# Minangkabau

| Minangkabau *Baso Minangkabau*, باسو مينڠكاباو |
| --- |
| Gepraat in: |  Indonesië  Maleisië  |
| Gebied: | Suidoos-Asië |
| Totale sprekers: | 5,5 miljoen |
| Taalfamilie: | Austronesies  Maleis-Polinesies   Kern-Maleis-Polinesies    Maleis-Soembawa     Maleis      Malay       **Minangkabau**  |
| Skrifstelsel: | Javaanse skrif (histories) Latyns en Arabies (tans)  |
| Amptelike status |
| Amptelike taal in: | *geen* |
| Gereguleer deur: | *Badan Pengembangan dan Pembinaan Bahasa* |
| Taalkodes |
| ISO 639-1: | *geen* |
| ISO 639-2: | `min` |
| ISO 639-3: | `min`  |
|  |
|

**Minangkabau** (*Baso Minangkabau*, باسو مينڠكاباو; letterlik: "taal van Minangkabau") is 'n Maleis-Polinesiese taal wat in Suidoos-Asië op die eiland Sumatra van Indonesië asook deur Minangkabau-emigrante in Maleisië gepraat word. Die taal word tans deur sowat 5,5 miljoen mense gepraat, hoofsaaklik Minangkabau, en is daarmee na Indonesies/Maleis, Javaans, Soendanees en Madoerees die vyfde belangrikste taal van Indonesië, maar geniet nie ampstaalstatus nie.

Minangkabau in Arabiese skrif op 'n koninklike Minangkabau-seël van die 19de eeu
Minangkabau is verwant aan Balinees, Bandjarees, Chamorro, Indonesies/Maleis, Javaans, Madoerees, Palauaans en Soendanees. Dit is ietwat minder verwant aan Filippynse tale soos Cebuano en Tagalog (Filippyns) en het daarnaas nog 'n los verbintenis met Malgassies in Madagaskar.

Minangkabau word soms as 'n dialek van Maleis beskou, maar dit word nie algemeen aanvaar nie, hoewel die Maleise taal 'n groot invloed op Minangkabau uitgeoefen het. Dit word met die Latynse of die Arabiese alfabet geskryf. Vroeër is ook die Javaanse skrif, 'n Brahmi-skrif uit die Indiese skriffamilie, gebruik. Dit is verwant aan die Balinese skrif van die Balinese taal.

## Sien ook

* Minangkabau Wikipedia

## Verwysings

## Eksterne skakels

* Wikimedia Commons het meer media in die kategorie Minangkabau.
# Min

| Min 闽语/閩語 *Mǐnyǔ* |
| --- |
| Gepraat in: |  Volksrepubliek China  Republiek China  Singapoer  Indonesië  Broenei  Filippyne  Maleisië  Mianmar  Thailand  Kambodja  Laos  |
| Gebied: | Fujian, Guangdong, Hainan, Zhejiang, Jiangsu, Taiwan |
| Totale sprekers: | 60 miljoen |
| Taalfamilie: | Sino-Tibettaans  Chinees   **Min**  |
| Skrifstelsel: | Chinese karakters |
| Taalkodes |
| ISO 639-1: | `zh` |
| ISO 639-2: | `chi/zho` |
| ISO 639-3: | `mclr`  |
|  |
|

Die woord *Mǐnyǔ* ("Min-taal") geskryf in Tradisionele Chinees (links) en Vereenvoudigde Chinees (regs)
**Min** (Vereenvoudigde Chinees: 闽语, Tradisionele Chinees: 閩語, pinyin: *Mǐnyǔ*, letterlik: "Min-taal") is 'n Sino-Tibettaanse taal of 'n dialek van Chinees wat in die Volksrepubliek China, die omstrede Republiek van China op Taiwan, Singapoer en deur Chinese oorsese gemeenskappe in Indonesië, Broenei, Filippyne, Maleisië, Mianmar, Thailand, Kambodja en Laos gepraat word. Die taal het sowat 60 miljoen sprekers en is daarmee die vierde mees verspreide dialek van Chinees naas Mandaryns, Wu en Kantonees. Dit word veral in die Suidoos-Chinese provinsies Fujian, Guangdong, Hainan, Zhejiang en Jiangsu gepraat.

Soos die ander Chinese tale word Min met Chinese karakters geskryf.

## Eksterne skakels

* Wikimedia Commons het meer media in die kategorie Min.

* Wikiwoordeboek het 'n inskrywing vir min.
# Tragikomedie

Antieke maskers wat tragiek en komedie versinnebeeld.
'n **Tragikomedie** soos afgelei kan word uit die naam, is 'n tipe drama waarin tragiek en komedie ineengeweef is. Die term word vir dramas van uiteenlopende aard gebruik aangesien daar geen ooreenstemming bestaan oor die elemente ter sake nie. Griekse en Romeinse dramas is normaalweg streng geskei tussen drama en komedie, hoewel sommige van Euripides se dramas in hierdie genre kan val. Aristoteles het die tragedie verkies maar maak wel melding (Poetica: XIII) van populêre dramas waarin die goeie beloon word en die slegte gestraf word. Plautus is die eerste, sover bekend, wat die term *tragicocomoedia* gebruik het vir sy drama *Amphitryon* vanweë die feit dat beide karakters van hoë en lae stand daarin opgetree het.

Tydens die Renaissance, in Italië met Cinthio as belangrike rolspeler, het die tipe drama meer algemeen geword, veral vanweë die vryer Middeleeuse dramas wat nie deur kritici geïgnoreer kon word nie. Die dramas het in 'n afwisselende mate die komedie en tragedie gemeng maar het altyd op 'n gelukkige einde uitgeloop. Hoewel kritici dit afgekeur het en die tragikomedie in Italië nie goedgekeur is nie is Guarini se invloedryke herderspel *Il pastor fid* so genoem. In Spanje en Frankryk was die klassieke reëls nie so streng toegepas nie en het die tragikomedie gebloei in die 16de en vroeg 17de eeu onder dramaturge soos die Spaanse Lope de Vega en Franse Gamier, Rotrou en Hardy.

Teen die agtiende eeu het die genre ongewild geraak maar herlewing in die twintigste eeu het gevolg na leiding van skrywers soos Pirandello, Beckett, Ionesco en Durrenmat. Uys Krige se *Die Goue Kring* kan ook as 'n Afrikaanse tragikomedie beskryf word.

## Bronnelys

* Conradie, E.J. (27 Oktober 2010), *Tragikomedie*, L.T.T.,  besoek op 17 Oktober 2013

## Eksterne skakels

* Tragikomedie van Antieke Griekeland tot Shakespeare
* Na-oorlogse Britse drama
# Kavita Krishnamurthy

| Kavita Krishnamurthy |
| --- |
| Kavita Subramaniam, 2008 |
| Agtergrondinligting |
| Geboortenaam | Sharada Krishnamurthy |
| Ook bekend as | Kavita Subramaniam Kavita Krishnamurthy |
| Gebore | 25 Januarie 1958 (1958-01-25) |
| Oorsprong | New Delhi, Indië |
| Genres | Klankbaanmusiek, fusion, pop |
| Beroep(e) | Klankbaansangeres |
| Jare aktief | 1971–nou |

**Kavita Krishnamurthy** (\* 15 Januarie 1958 in Delhi), ook bekend onder haar aangetroude van as **Kavita Subramaniam**, is 'n Indiese rolprent-klankbaansangeres. Kavita Krishnamurthy ontvang opleiding in klassieke musiek en neem tydens haar loopbaan wat oor 30 jaar strek meer as 18 liedjies in 16 tale op. Sy werk saam met onder andere die komponiste Laxmikant–Pyarelal, Naushad, S H Bihari, Kaifi Azmi, Anjan, O P Nayyar, Khayyam, Hemant Kumar, Ravinder Jain, Babpi Lehri, Sameer, Javid Akthar, Anu Malik, R. D. Burman, Hamsalekha en A. R. Rahman. Sy ontvang vier Filmfare-toekennings vir beste klankbaansangeres, insluitende drie opeenvolgende toekennings in die periode 1994-1996, en die Padmashri-toekenning in 2005. In 1999 trou sy met die violis L. Subramaniam.

## Verwysings

## Eksterne skakels

* Kavita Krishnamurthy in die Internet-rolprentdatabasis
# Baskitaar

'n Moderne Fender-baskitaar.
'n Fretlose-baskitaar.
Die **baskitaar** of **bas** is 'n snaarinstrument wat in meeste moderne musiekvorme gebruik word. Dit is een van die hoofinstrumente in blues-, country-, flamenco-, popmusiek- en rockmusiek. Die stemming is E-A-D-G; soortgelyk aan die laagste vier snare van 'n kitaar, maar een oktaaf laer. Meeste baskitare word uitgevoer met frets, maar fretlose baskitare bestaan ook. 'n Persoon wat die bas speel kan 'n baskitarist, bassist, baskitaarspeler of basspeler genoem word.

Baskitare is meestal elektries, maar akoestiese baskitare word ook gemaak. Die klank van 'n akoestiese baskitaar klink meer soos die van 'n pizzikato-bespeelde kontrabas.

## Geskiedenis

Die eerste elektriese baskitaar word in 1936 deur Audiovox Manufacturing Company van Seattle, VSA gebou, maar was nie baie suksesvol nie. In 1951 bou Fender die Fender Precision Bass. Dit was die eerste van 'n reeks elektriese baskitare wat hulle geproduseer het. Die ontwerper, Leo Fender, het die instrument geoormerk as vervanging van die kontrabas. Die Precision Bass was 'n reuse kommersiële sukses. Dit word steeds gebou en word as die grootvader van die moderne baskitaar beskou. Dit het ook 'n groot impak gehad op rock- en popmusiek en op die ontwikkeling van jazz.

## Die tradisionele baskitaar

'n Tradisionele baskitaar met vier snare is standaard in E-A-D-G gestem, maar kan ook in "Drop-D" gestem word waar die E-snaar na "D" gestem word (D-A-D-G). Spelers van heavy metal musiek somtyds stem die bas in D-G-C-F "Standaard D" of C-G-C-F "Drop C". Naas die tradisionele viersnarige baskitaar kry mens ook vyf-, ses-, sewe-, agt- en negesnarige baskitare. Vyf-snarige baskitare is in B-E-A-D-G of E-A-D-G-C gestem. Sessnarige baskitare is in B-E-A-D-G-C gestem.

Vyfsnarige baskitaar
## Frekwensies

Die snaarfrekwensies van 'n tipiese baskitaar met vier snare (in Hertz):

E: 41,20
A: 55
D: 73,41
G: 98
## Sien ook

* Kitaar
* Kontrabas
* Tiensnaarkitaar
* Lys van musiekinstrumente
# Regter

Regters by die Internasionale Geregshof.
'n **Regter** 'n persoon is wat hof verrigtinge voorsit, hetsy alleen of as 'n deel van 'n paneel van regters. 'n Regter hoor al die getuies en enige ander bewyse wat deur die prokureurs van die saak aangebied word, beoordeel die geloofwaardigheid en argumente van die partye, en maak dan 'n beslissing in die saak gebaseer op hul interpretasie van die wet en hul eie persoonlike oordeel. Daar word van 'n regter verwag om die verhoor onpartydig te voer en, tipies, in 'n oop hof.

Die bevoegdhede, funksies, metode van aanstelling, dissipline en opleiding van regters verskil baie oor verskillende jurisdiksies.In sommige jurisdiksies kan die regter se magte met 'n jurie gedeel word.In inkwisitoriese stelsels van kriminele ondersoek kan 'n regter ook 'n ondersoeklanddros wees. Die voorsittende regter verseker dat alle hofverrigtinge wettig en ordelik is.
# Viswanathan Anand

|  |
| --- |
| Viswanathan Anand |
|  |
| Anand in 2009 |
|

---

 |
| Naam | Anand Vishwanathan |
| Geboorte | 11 Desember 1969 (1969-12-11) Mayiladuthurai, Tamil Nadu, Indië |
| Nasionaliteit(e) |  Indië |
| Titel | Grootmeester 1988 |
| FIDE rang | No. 14 (September 2025) |
| Beste gradering | 2817 (Maart 2011) |
| Wêreldkampioen | 2000–2002 (FIDE) 2007–2013 |

**Viswanathan (Vishy) Anand** (gebore 11 Desember 1969) is 'n Indiese skaakspeler en 'n voormalige wêreldkampioen.

Anand was Indië se eerste grootmeester in 1988.

## Vroeë lewe

Viswanathan Anand was gebore op 11 Desember 1969 in Mayiladuthurai, Tamil Nadu in 'n Tamil Brahmin familie.

## Wêreldkampioen

Hy was wêreldkampioen vanaf 2000 tot 2002, die eerste persoon vanaf Asië om die titel te wen.

## Verwysings
# Yoshirō Mori

|  |
| --- |
| **Yoshirō Mori** |
|  |
|

---

Eerste minister van Japan |
| **Ampstermyn** 5 April 2000 – 26 April 2001 |
| Monarg | Akihito |
| Voorafgegaan deur | Keizō Obuchi |
| Opgevolg deur | Junichiro Koizumi |
|

---

Persoonlike besonderhede |
| Gebore | 14 Julie 1937 (1937-07-14) |
| Politieke party | Liberaaldemokratiese Party |
| Eggenoot/-note | Chieko Maki |

**Yoshirō Mori** (森 喜朗, *Mori Yoshirō*, gebore 14 Julie 1937) is 'n Japannese politikus wat tussen April 2000 en April 2001 as die Eerste minister van Japan gedien het. Hy is beskryf as om die "die hart van 'n vlooi en die brein van 'n haai" te besit, en was ongewild in meningspeilings tydens sy ampstermyn.

Hy is tans president van die Japan Rugby Football Union asook die Japan-Korea Parlementariërsunie. In 2014 is hy aangestel as hoof van die reëlingskomitee vir die Olimpiese Somerspele in 2020.

## Verwysings

## Eksterne skakels

* Wikimedia Commons het meer media in die kategorie Yoshirō Mori.
# iTunes

|  |
| --- |
| **iTunes** |
|  |
| Ontwikkelaar | Apple Inc. |
| Aanvanklike vrystelling | 9 Januarie 2001 (2001-01-09) |
| Nuutste weergawe | 11.1.4/ 22 Januarie 2014 (2014-01-22) |
| Bedryfstelsel | Windows, Mac OS X |
| Grootte op skyf | ~120 MB (afhangend van bedryfstelsel) |
| Beskikbaar in | 23 tale |
| Kategorie | Mediaspeler |
| Lisensie | Eiendoms-vryeware |
| Webblad | www.apple.com/itunes |

**iTunes** is ’n mediaspeler wat gebruik kan word om digitale musiek en video-lêers op ’n rekenaar te speel, af te laai, te berg en te organiseer. Dit kan ook die inhoud van iPod, iPhone, iPod Touch en iPad-toestelle beheer.

iTines kan met die iTunes Store verbind waar musiek, musiekvideo’s, televisieprogramme, iPod-speletjies, oudioboeke, potgooie, rolprente en die uitneem van rolprente (nie in alle lande beskikbaar nie) en luitone (slegs beskikbaar vir die iPhone en 4de generasie iPod Touch) gekoop en afgelaai kan word. Dit kan ook gebruik word om toepassingsagteware vir die iPhone, iPad en iPod Touch van die Toepwinkel af te laai. iTunes is gekritiseer omdat dit nie die oordra van musiek van een toestel na ’n ander toelaat nie.

iTunes is op 9 Januarie 2001 deur Apple Inc. bekendgestel. Die nuutste weergawe, 10.6.3, is beskikbaar as ’n gratis aflaai vir Mac OS X v10.5 of nuwer, asook vir Windows XP, Windows Vista en Windows 7. In Junie 2010 het Apple ’n nuwe privaatheidsbeleid vrygestel wat inligting bevat het oor die opname en versameling van gebruikers se intydse ligginginligting. Die inligting is ingesluit in verskeie toestel-spesifieke EGLO’s sedert 2008 maar het eers in 2010 deel uitgemaak van Apple se algemene privaatheidsbeleid.

iTunes gebruik verskeie maniere om musiek en video's in te voer:

* Musiek kan van CDs af gerip word.
* Musiek of video's kan in die iTunes Store aangeskaf word.
* Audio of video kan van iPods ingevoer word, hoewel dit nie outomaties moontlik gemaak is nie ten einde kopieregskening te beperk.

iTunes is gerig op die eenvoudigmaking van die beheer van 'n biblioteek wat audio en video bevat. Dit bied ook verskeie maniere om vir items in die versameling te soek. Só kan daar byvoorbeeld per titel, kunstenaar, komponis, album en genre gesoek word. Verder is dit moontlik om die inligting van CDs via die Internet in te voer sodat die gebruiker nie ál die velde per hand hoef in te vul nie. Die CDs se omslagte kan ook afgelaai en ingevoer word sodat iTunes 'n fisieke ry CDs kan simuleer.

Dit is ook moontlik om speellyste te maak. Hierdie speellyste kan op iPods gebruik word, maak kan ook in die vorm van 'n iMix na die iTunes Store gestuur word vir enigiemand om te besigtig.

iTunes gebruik Apple se multimediaprogram QuickTime vir die audio- en video kodeks. Die iTunes-sagteware is gratis verkrygbaar vir Apple se Macintosh-operateurstelsel en Microsoft Windows-rekenaars vanaf hul tuisblad.

iTunes maak deel uit van Apple se iLife-sagtewarepakket.

## Sien ook

* Mediaspeler

## Verwysings

|  |  |
| --- | --- |
| Hierdie artikel is in sy geheel of gedeeltelik vanuit die Engelse Wikipedia vertaal. |
 |
# Shreya Ghoshal

| Shreya Ghoshal |
| --- |
| Shreya Ghoshal in 2015 |
| Agtergrondinligting |
| Gebore | 12 Maart 1984 (1984-03-12) Baharampur, Wes-Bengale, Indië |
| Genres | Ghazal, classical, pop, filmi, bhajan |
| Beroep(e) | Sangeres |
| Instrumente | stem |
| Jare aktief | 1998–hede |
| Etikette | Sagarika Music, Times Music, Saregama, Asha Audio |
| Webwerf | *shreyaghoshal.com* |

**Shreya Ghoshal** is 'n Indiese sangeres. Sy het vier Nasionale Film-pryse, vyf Filmfare-pryse en agt Filmfare (Suid-Indië)-pryse ontvang. Sy het liedjies vir filmmusiek in verskeie Indiese tale opgeneem, en so haar identiteit as 'n leidende sangeres van die Indiese filmbedryf gevestig.

Haar talent is eers deur die filmvervaardiger Sanjay Leela Bhansali opgemerk toe Ghoshal in die TV-werklikheidsreeks en -sangkompetisie *Sa Re Ga Ma Pa* deelgeneem het.

Die goewerneur van die Amerikaanse deelstaat Ohio het 26 Junie as *Shreya Ghoshal-dag* verklaar.

## Eksterne skakels

* Wikimedia Commons het meer media in die kategorie Shreya Ghoshal.
* (en)  Amptelike webwerf
# Jean-Claude Carrière

| Jean-Claude Carrière |
| --- |
| Jean-Claude Carrière in 2008 |
| Gebore | (1931-09-17)17 September 1931 Colombières-sur-Orb, Frankryk |
| Sterf | 8 Februarie 2021 (op 89) Parys, Frankryk |
| Beroep | skrywer, draaiboekskrywer, akteur |
| Jare aktief | 1957–2021 |

**Jean-Claude Carrière** (Frans: [ka.ʁjɛʁ]; 17 September 1931 – 8 Februarie 2021) was 'n Franse skrywer, draaiboekskrywer, akteur, en Oscar-wenner. Hy ontvang 'n Oscar vir die beste kortfilm vir die mede-skryf van 'Heureux Anniversaire *(1963), en is later in 2014 'n ere-Oscar toegeken. Hy ontvang Oscar-benoemings vir sy werk in* The Discreet Charm of the Bourgeoisie *(1972),* That Obscure Object of Desire *(1977), en* The Unbearable Lightness of Being *(1988). Hy het ook 'n César-toekenning gewen vir die beste oorspronklike draaiboek in* The Return of Martin Guerre *(1983).*

Carrière was 'n alumnus van die École normale supérieure de Saint-Cloud en was president van La Fémis, die Franse filmskool wat hy help vestig het. Hy is opgemerk as 'n gereelde medewerker saam met Luis Buñuel op die draaiboeke van laasgenoemde se laat Franse films.

## Verwysings

## Eksterne skakels

* Wikimedia Commons het meer media in die kategorie Jean-Claude Carrière.
* Jean-Claude Carrière in die Internet-rolprentdatabasis
* Onderhoud met Carrière in 1999
* Jean-Claude Carrière vertel sy lewensverhaal
# Parsi

*Hierdie artikel handel oor die etnies-godsdienstige groep. Moenie verwar word met Perse of Persies (Farsi) nie.*

| Parsi's |
| --- |
|  Portret van 'n Parsi-vrou in tradisionele klere, olie op doek, deur Raja Ravi Verma (1848–1906) |
| Totale bevolking: | 70 400 (2014) |
| Belangrike bevolkings  in: |  Indië 69 000 (2014)
 Pakistan 1 400 (2014) |
| Taal: | Engels, Gujarati, Oerdoe en Hindi |
| Geloofsoortuiging: |  Zoroastrisme |
| Verwante etniese groepe: |  |

Die **Parsi's** (wat Perse in Persies beteken; Gujarati: પારસી, *Pārsī*, [ˈpɑːrsiː]) is 'n Zoroastriese gemeenskap wat tydens die Islamitiese verowering van Persië in 636–651 na die Indiese subkontinent migreer het. Volgens die *Qissa-i Sanjan* het Parsi's tussen die 8ste en 10de eeu uit Groter Iran hulle in Gujarat gevestig, waar hulle toevlug gegee is, om 'n moontlike vervolging ná die Islamitiese verowering van Persië te voorkom. Persiese aanhangers van die God Ahura Mazda verwys na hulself as Zoroastriërs (Persies: زردشتى, *Zardoštī* of زرتشتى, *Zartoštī*).

Parsi's in Bombaai, Brits-Indië, 1873
Ten tyde van die Islamitiese verowering van Persië was die dominante godsdiens van die streek (wat deur die Sassanidiese Ryk beheer is) die Zoroastrisme. Iraniërs soos Babak Khorramdin het vir sowat 200 jaar teen die veroweraars geveg. Destyds het baie Iraniërs (wat sedert hul vestiging in Indië Parsi's genoem word) verkies om hul godsdienstige identiteit deur die vlug van Persië na Indië te bewaar. Vervolgens het Bombaai die godsdienstige sentrum van Parsi's in Indië geword, terwyl met die stigting van Brits-Indië Kolkata 'n ander belangrike sentrum vir Parsi's geword het.

Die woord پارسیان, uitgespreek "Parsian", i.e., "Parsi" in Persies, beteken letterlik "Persies". Let op dat *Farsi* 'n Arabirisering van die woord *Parsi* is, wat as 'n endoniem vir Persies gebruik word, en Persies word in die hedendaagse Iran (Farsi), Afghanistan (Dari), Tadjikistan (Tadjiks), en ander dele van die voormalige Persiese Ryk gebesig, vergelyk Irannese tale.

Nadat Parsi's eeue in Suid-Gujarat, veral Udvada, Valsad en Navsari, deurgebring het, besig die meerderheid van die Parsi-diaspora Gujarati. Een van die bekendste Parsi is Freddie Mercury (gebore Farrokh Bulsara, 1946–1991), sanger van die Britse rockgroep Queen, gebore op die Tanzaniese eiland Zanzibar.

Parsi is bekend vir lugbegrafnisse, waar hul dooies op die stiltetorings geplaas word om deur aasvoëls verslind te word totdat net die droë bene oorbly. 'n Ander bekende instelling is vuurtempels, waarin die Heilige Vuur gehuisves word. Baie Parsi's bly as diaspora in Europa en Noord-Amerika.

## Verwysings

## Eksterne skakels

* Wikimedia Commons het meer media in die kategorie Parsi.
* (en)  "Parsi". Encyclopædia Britannica. Besoek op 3 Augustus 2019.

|  |  |
| --- | --- |
| Hierdie artikel is in sy geheel of gedeeltelik vanuit die Engelse Wikipedia vertaal. |
 |